Iordaniyadagi armanlar
Iordaniyadagi (armancha: Հայերը Հորդանանում, arabcha: أرمن الأردن) — Iordaniyada yashovchi etnik armanlarning kichik jamoasi. Bugungi kunga kelib, Iordaniyadagi armanlarning taxminiy soni 3000 kishini tashkil etadi. Ulardan taxminan 2500 nafari arman Apostol cherkovi izdoshlari boʻlib, asosan gʻarbiy arman lahjasida soʻzlashadi. Armanlar xristian arablardan keyin mamlakatdagi eng yirik nasroniy jamoadir. 1930—1946-yillarda Iordaniyada 6000 ga yaqin armanlar yashagan. 1948-yildagi Arab-Isroil urushidan soʻng, Falastindan Iordaniyaga muhojirlarning yangi toʻlqini armanlar sonini 10 mingga koʻpaytirdi, Ammo 1950-yillardan boshlab, ayniqsa olti kunlik urushdan keyin koʻp sonli armanlar Avstraliya, Kanadaga koʻchib ketishdi va Amerika Qoʻshma Shtatlarida emigratsiya 1970-yillarda davom etib, Iordaniyadagi armanlar sonini 3000 tagacha qisqarib ketdi. Aksariyat armanlar Birinchi jahon urushidan omon qolgan arman genotsidining avlodlari boʻlib, ular deportatsiya qilingan yoki Usmonli imperiyasidan Suriyaga, keyin esa Iordaniyaga qochib ketgan. Dastlabki arman qochqinlari asosan Maʼan, Shobak, El-Karak, Madaba va Ar-Rusayfga joylashganlaar. Hozirda armanlarning aksariyati poytaxt Ammanda istiqomat qiladi, bir nechta oilalar Irbid, Aqaba, Madaba va Ez-Zarqada isteqomat qiladi. Armanlar turli xil faoliyat sohalarida band hisoblanadilar. Koʻpincha fotosuratchilar, dizaynerlar, avtomexaniklar, yirik biznesmenlar va kichik savdogarlar kabi soha vakillari hisoblanadilar.